A Vava Inuva

A Vava Inuva d album yettwasnen n useggas n 1976 n ucennay Aqbayli Yidir , deg-s tizlitt yesɛan isem aluman (même) "A Vava Inuva", deg-s diɣen tezlatin nniḍen am "Azwaw", "Zwit Rwit" (laṣṣel n tezlitt " El harba wine " n Xaled ), "Ssendu" akk-d "Cfiɣ".

Tezlitt: "A Vava Inuva"

" A Vava Inuva ", d tezlitt n wezwel deg welbum. D tezlitt tamezwarutt n Tefriqt Ugafa ig wḍen ɣeṛ weswir agraɣlan. Yecna-tt Yidir d tcennayt Mila .

Tezlitt-ayi tettsuqel ɣeṛ waṭaṣ n tutlayin am teɛrabt , tespenyult , tefrensist , tagrikit d tiyaḍ. David Jisse akk-d Dominique Marge sufeɣ-n taḍrist tafransist s yissem "Ouvre-moi vite la porte" (Ɣiwel ldi-yi-d tawwurt). Acennay agriki Katevas ysuffeɣ taḍrist tagrikit "An ginotane" (s tegrikit Αν γινότανε ) akk-d Efi Strati . Tabidyut deg YouTube .

Imeslayen n tezlitt A Vava Inuva

Txilek ldi-yin tabburt a Vava Inuva a Vava Inuva

Čenčen tizebgatin-im a yelli ɣriba ah

Ugadeɣ lwaḥc elɣaba a Vava Inuva a Vava Inuva

Ugadeɣ ula d nekkini a yelli ɣriba ah

Amɣar yettel deg bernus yettesgal ad yettẓiẓin

Mmis yettḥebbir i lqut ussan deg uqarru-s tezzin

(x2)

Tislit deffir uzeṭṭa tessallay tijebbadin

Arrac zzin-d i temɣart asen tesɣar tiqdimin

(x2)

ya lala ya lalala Arrac ezzin di temɣart

ya lala ya lalala asen tesɣar tiqdimin

Txilek ldi-yin tabburt a Vava Inuva a Vava Inuva

Čenčen tizebgatin-im a yelli ɣriba ah

Ugadeɣ lwaḥc elɣaba a Vava Inuva a Vava Inuva

Ugadeɣ ula d nekkini a yelli ɣriba ah

Adfel yessud tibbura, tuggi kecment yeḥlulen

Tajmaɛt tettsargu tafsut aggur d itran ḥejben

(x2)

Ma d aqejmur n tassaft idegger akken idenyen

Mlalen d akk at waxxam i tmacahut ad slen

(x2)

ya lala ya lalala, mlalen d akk at waxxam

ya lala ya lalala I tmacahut ad slen

Txilek ldi-yin tabburt a Vava Inuva a Vava Inuva

Čenčen tizebgatin-im a yelli ɣriba ah

Ugadeɣ lwaḥc elɣaba a Vava Inuva a Vava Inuva

Ugadeɣ ula d nekkini a yelli ɣriba ah

Umuɣ n tezlatin n welbum